Sven Låftman

Sven Låftman (1887–1977) var en svensk friidrettsutøver og idrettsleder. I Det internasjonale skøyteforbundet var han æresvisepresident fra 1971 til 1977.International Skating Union – Honorary Vice Presidents  på ISU.org Besøkt 10. desember 2012. Han jobbet også en del som journalist.Sven Låftman i Store norske leksikon

 Idrettskarriere 
Sven Låftman satte i 1907 svensk rekord i lengdehopp med 6,59 meter og i 1908 ble han svensk mester på 400 meter med tiden 52,7. Samme år deltok han i OL i London. Her vant han et forsøksheat på 200 meter, men fortsatte ikke konkurransen. Han startet også på 400 meter, men ble slått ut og han var også med på det svenske laget i olympisk stafettSven Låftman hos sok.se  

Han var også i tikamp og femkamp, fotball og tennis, i tillegg til at han deltok i kunstløp og hurtigløp på skøyter. I skøytesammenheng er han nok likevel mest kjent som idrettsleder.

 Idrettsleder 
Allerede mens han var aktiv i friidrett, engasjerte Låftman seg som idrettsleder, han var først sekretær og siden leder i IFK Karlstad før han flyttet til Stockholm.  Fra 1906 til 1909 var han sekretær i Värmlands idrottsförbund.  I  1909 flyttet han til Stockholm. Fra 1910–1913 var han i styret i Svenska Skridskoförbundet (sekretær 1910–1912). Han var i 1909 samt 1915–1919 medlem i Svenska Idrottsförbundet (sekretær 1915–1916 og leder 1917–1919).

Låftman var sekretær i Olympiska Sällskapet og 1917–1919 medlem av Riksidrottsförbundets Överstyrelse. 

Under Sommer-OL 1912 tilhørte han juryen for friidrett, bryting og drakamp og skrev sammen med J.S. Edström de første internasjonale konkurransereglene i friidrett.

Etter hvert fikk han også internasjonale oppgaver som idrettsleder. Hans utgangspunkt i dette var vervet som leder i Svenska Skridskoförbundet fra 1949 til 1971. Dette førte til at han ble valgt til visepresident i Det internasjonale skøyteforbund, en oppgave han hadde fra 1951 til han ble valgt til president i 1971 og beholdt til han døde i 1977.

 Referanser 

 Eksterne lenker 




Kategori:Svenske sprintere
Kategori:Svenske journalister
Kategori:Sportsfunksjonærer i hurtigløp på skøyter
Kategori:Deltakere for Sverige under Sommer-OL 1908
Kategori:Friidrettsutøvere under Sommer-OL 1908
Kategori:Artikler i skøytesportprosjektet
Kategori:Svenske mestere i friidrett
Kategori:Personer fra Filipstad